open-index/open-wikipedia-markdown huggingface dataset:
היינריך פרידיונג

**היינריך פרידיונג** (בגרמנית: **Heinrich Friedjung**; 18 בינואר 1851 – 14 ביולי 1920) היה היסטוריון ועיתונאי אוסטרי.

## קורות חייו
פרידיונג נולד ב-1851 ברושטין, במרקיזות מורביה (כיום בצ'כיה, אז נחלת כתר של אימפריה האוסטרית) כבן לסוחר יהודי. הוא גדל בווינה, ולמד היסטוריה באוניברסיטאות פראג, וינה וברלין. באוניברסיטה האחרונה היה תלמידם של תאודור מומזן ולאופולד פון רנקה. ב-1873-1871 השתלם במכון לחקר ההיסטוריה האוסטרית בווינה. 
ב-1879-1873 לימד פרידיונג היסטוריה ואת השפה הגרמנית באקדמיה למסחר בווינה. פוטר על ידי שר החינוך שטרמאייר בעקבות הלשנה של עמית על כי ביקר את הממשל.
בהמשך נעשה פעיל בפוליטיקה ובעיתונות, והביע דעות ליברליות ולאומניות גרמניות. תמך בגרמניה רבתי שתכלול גם את אוסטריה.
הצטרף לתנועה האוסטרית הגרמנית הלאומית של גאורג פון שנרר שהייתה בהתחלה ליברלית ועם הזמן הקצינה בכיוון הימין הרדיקלי.
ב-1882 חיבר פרידיונג יחד עם שנרר וויקטור אדלר את תוכנית לינץ למען אוסטריה גרמנית. בספרו "הפשרה עם הונגריה" נאבק ברעיונות המפלגה הליברלית (החוקתית) הישנה. ב-1886-1883 ערך את השבועון הגרמני אוסטרי Deutsche Wochenschrift וב-1887-1886 היה עורך ראשי של Deutsche Zeitung ("העיתון הגרמני"), בטאון המפלגה הלאומית הגרמנית. מאוחר יותר נאבק בחריפות במדיניות האנטישמית והקיצונית שהנהיג שנרר במפלגה. ב-1895-1891 היה חבר במועצת הקהילה היהודית של וינה. 

על רקע התחזקות האנטישמיות ב-1904 סולק פרידיונג משורות מפלגה הלאומית הגרמנית. בשנים 1908–1909, בעת משבר הסיפוח של בוסניה והרצגובינה, פרידיונג נתבע במשפט בגין שימוש (הסתבר שבתום לב) במקורות מידע סרביים מזויפים.

פרידיונג מת בווינה ב-1920.

## ספרים
*1876 *Kaiser Karl IV. u. sein Antheil am geistigen Leben seiner Zeit* (הקיסר קרל הרביעי ותרומתו לחיי הרוח של תקופתו)
* *Der Ausgleich mit Ungarn. Politische Studie über das Verhältnis Österreichs zu Ungarn und Deutschland,* 3 שלוש מהדורות, לייפציג 1876/77 (הפשרה עם הונגריה. מחקר פוליטי על יחסה של אוסטריה עם הונגריה ועם גרמניה)
* *Ein Stück Zeitungsgeschichte*, וינה 1887
* *Der Kampf um die Vorherrschaft in Deutschland 1859 bis 1866* (המאבק על השליטה בגרמניה), עשר מהדורות, שטוטגרט-ברלין 1897–1917 (Google books)
* *Benedeks nachgelassene Papiere*, Leipzig 1901 (עזבון כתביו  של בנדק)
* *Der Krimkrieg und die österreichische Politik*, Stuttgart-Berlin 1911 (מלחמת קרים והמדיניות האוסטרית)
* *Österreich von 1848 bis 1860*, Berlin 1908 (אוסטריה בין 1860-1848)
* *Denkschrift aus Deutschösterreich*, וינה 1915 (תזכיר מאוסטריה הגרמנית)
* *Das Zeitalter des Imperialismus 1884 bis 1914* (עידן האימפריאליזם 1914-1884), שלושה כרכים, ברלין 1919–1923 – ספר בלתי גמור, שהושלם על ידי א. פז'יברם.
* *Historische Aufsätze*, 2 vol., Stuttgart- Berlin,1917–1919 (מסות היסטוריות)
* *Geschichte in Gesprächen* (היסטוריה בשיחות), שני כרכים, 1997.

## קישורים חיצוניים

*באנציקלופדיה האוסטרית
*לקסיקון ביוגרפי אוסטרי

## לקריאה נוספת
* David Brodbeck, *Defining Deutschtum: Political Ideology, German Identity, and Music-Critical Discourse in Liberal Vienna*. Oxford University Press. 2014. .

## הערות שוליים

 

קטגוריה:היסטוריונים יהודים אוסטרים
קטגוריה:עיתונאים יהודים אוסטרים
קטגוריה:יהודים צ'כים
קטגוריה:בוגרי אוניברסיטת ברלין
כירונאה

**כירונאה** (ביוונית: **Χαιρώνεια**) הוא כפר ורשות מקומית לשעבר בבויאוטיה, יוון, הממוקם כ-35 קילומטרים מזרחית לדלפי. מאז הרפורמה בשלטון המקומי ב-2011 כירונאה היא חלק מהרשות המקומית . ליחידה העירונית שטח של 111.445 קמ"ר, והאוכלוסייה מונה כאלף בני אדם. הכפר ממוקם ליד  בעמק , צפון מערב לתבאי.

## היסטוריה
ממוזער|האריה של כירונאה|ימין

### בעת העתיקה
בני אדם התיישבו לראשונה בתקופה הפרהיסטורית באתר הידוע כיום בשם Magoula Balomenou (Μαγούλα Μπαλωμένου), שמו הישן יותר היה ארנה, והוא היה במקור על חוף . כירונאה הייתה כפופה ל שהייתה, החל משנת 600 לפני הספירה, חברה בליגה הבויוטית. בסוף המאה ה-5 לפני הספירה, כירונאה השתייכה לאחד מ-11 המחוזות הבויאוטיים.

חשיבותה של כירונאה הייתה במיקומה האסטרטגי, בסמוך לנקודת מעבר המהווה המכשול הקשה האחרון בפני פולש במרכז יוון, זה גם היה האתר בו התנהלו כמה קרבות היסטוריים. הידוע ביותר הוא קרב כירונאה (338 לפנה"ס) שנערך בין פיליפוס השני, מלך מוקדון ובין קואליציה של מדינות יווניות שונות, בעיקר תבאי ואתונה. לפי פלוטרכוס, במהלך הקרב הושמדה יחידת העילית של התבאים הידועה בשם הגדוד הקדוש של תבאי. בשנת 1818, גילו מטיילים אנגלים מחדש את מה שנקרא האריה של כירונאה, מצבת קבורה בגובה של כמעט 6 מטר שהוקמה לכבוד התבאים. האנדרטה הורכבה מחדש ותוקנה בשנת 1902 על ידי ארגון בשם מסדר כירונאה באתר הגילוי. קרב מפורסם נוסף היה קרב כירונאה (86 לפנה"ס) בין צבאו של מיתרידטס השישי, מלך פונטוס ובין הרומאים בפיקודו של לוקיוס קורנליוס סולה.

פלוטרכוס עצמו נולד בכירונאה, והוא מתייחס בכתביו מספר פעמים לעובדות על מקום הולדתו.

### ימי הביניים
כירונאה נותרה מיושבת לאורך כל העת העתיקה, ואף על פי שהושמדה במהלך רעידת האדמה במפרץ מאלי בשנת 551, כנראה נשארה קיימת גם במאות השנים הבאות.

לאחר מסע הצלב הרביעי וייסוד , נבנתה טירה בעיירה, באתר האקרופוליס העתיק. זה היה חלק מרשת הגנה נרחבת לאורך עמק צפיסוס שנבנתה על ידי הצלבנים הפרנקים, ומקום מגוריו של האדון. בתקופה הפרנקית, העיר נודעה בשם **קפרינה** (ביוונית: Κάπραινα, ספרדית: *la Cabrena*), שם שתועד לראשונה ב-1381 והיה בשימוש עד העת החדשה המוקדמת. העיירה עברה לשלטון עות'מאני כנראה בשנת 1460.

## תחבורה
ביישוב קיימת תחנת הרכבת כירונאה, עם קווים פעילים לאתונה ולליאנוקלדי.

## קישורים חיצוניים

* צילומים וציורים של כירונאה

## הערות שוליים

קטגוריה:ערים עתיקות
קטגוריה:יוון: כפרים
קטגוריה:פולייס ביוון העתיקה
מחוז פילאך

**מחוז פילאך** (בגרמנית: **Villach-Land**) הוא מחוז במרכז מדינת קרינתיה שבאוסטריה.

במחוז 19 ערים ועיירות:

## קישורים חיצוניים

קטגוריה:קרינתיה: מחוזות
יהושע ישראל יעקב עולייל

רבי **יהושע ישראל יעקב עולייל** (ה'תקי"ג - כ"ז באדר ה'ת"ר, 1840) היה ראב"ד צפרו, דיין ופוסק.

## ביוגרפיה
נולד למרדכי באחד מכפרי מחוז תאפילאלת. הוריו הביאוהו לצפרו, ומסרו אותו לידי רב העיר רבי שאול ישועה אביטבול על מנת שישמשו בתמורה לחינוכו וללימודו. בהמשך התחתן ונסמך לדיינות על ידי רבו. למד גם אצל רבי אליהו הצרפתי. בתקל"ח ייבם את דינה אשת אחיו ישועה.

לאחר פטירת הרב אביטבול בשלהי ה'תקס"ט, התמנה תחתיו לראב"ד צפרו.

בחלוקת מס השחיטה בעיר לדיינים (תקצ"ג) קיבל את הסכום הגדול (למעט רבי יהודה אלבז שוויתר על המס). 

ידידו רבי עמור אביטבול חיבר פיוט לכבודו ונדפס בספרו מנחת העומר. מתלמידיו: רבי עמרם אלבז, רבי אליהו בן הרוש ועוד.

פסקיו לא נדפסו בצורה מסודרת. מעט מתשובותיו נדפסו בספרי בני דורו, בחלק מהם הוא חתום "יהושע יש"י (=ישראל יעקב) עולייל": אבני שי"ש, שבות יהודה, מנחת העומר, חיי עמרם, שו"ת רבי דוד צבאח, שופריה דיעקב, דבר אמת, תקנות חכמי מכנאס, תורת מראכש ועוד.

נפטר ביום שני כ"ז באדר ה'ת"ר. הניח שלושה בנים: יהודה ישועה ורפאל חיים. נכדתו נישאה לתלמידו רבי אליהו בן הרוש. מצאצאיהם רבני משפחת אג'ייני. נכד נכדו - ישועה, נישא לרינה בתו של רבי אבא אלבז ומצאצאיה רבי יעקב סודרי ועוד.

## קישורים חיצוניים

* 
* 

## הערות שוליים

קטגוריה:צפרו: רבנים
מה חוץ מזה

"**מה חוץ מזה**" הוא אלבומה השני של הזמרת-יוצרת הישראלית נונו, שיצא לאור ב-4 במרץ 2025. האלבום משקף שינוי סגנוני ותוכני ביצירתה של נונו, בהשוואה לאלבומה הקודם.

## רקע והפקה
לאחר טבח שבעה באוקטובר, נונו החליטה לגנוז אלבום שלם שכבר הוקלט, מתוך תחושה שהתכנים אינם מתאימים למציאות החדשה. היא התבודדה בדירה מול הים בכרם התימנים, ובמהלך שבוע אינטנסיבי כתבה והלחינה את שירי האלבום החדש. האלבום הופק בשיתוף עם גל עובד.

## תוכן מוזיקלי ולירי
האלבום כולל 14 רצועות, המשלבות סגנונות כמו פופ, היפ-הופ וראפ. בניגוד לאלבומה הראשון, המתמקד באווירה קלילה ומשעשעת, "מה חוץ מזה" מתמודד עם נושאים אישיים וחברתיים מורכבים, כולל התמודדות עם חרדות, ביקורת על תרבות הרשתות החברתיות והשפעת המצב הביטחוני בישראל.

השיר "פופסטאר" עוסק בהתמודדותה של נונו עם המעבר החד מחיים אנונימיים למסלול של כוכבת פופ. נונו תיארה את השיר כרפלקציה על תחושת האבסורד שבמעבר המהיר מחיים "רגילים" לקריירה ציבורית מתוקשרת, לאחר הצלחת סינגל הבכורה שלה "בנים". השיר משלב דגימה מהשיר "שלווה" מתוך פסקול הסרט "הלהקה".

השיר "דאבל טאפ" נוגע בטשטוש שבין אהבה, הצורך באישור רגשי ותרבות הלייקים ברשתות החברתיות. נונו תיארה את יחסיה עם הרשתות כיחסים אמביוולנטיים, וציינה כי אף שפריצתה המוזיקלית התרחשה דרכן, היא חווה קושי אישי בהתנהלות מול עולם דיגיטלי הנתפס בעיניה כנוצץ ומבוקר יתר על המידה.

השיר "כפיים לגזורים" עוסק בהתמודדות אישית ולאומית עם מציאות של משבר מתמשך לאחר השבעה באוקטובר. בשיר מתייחסת נונו לקשר שבין הקשיים האישיים שלה לבין מצבה של המדינה, ומביעה תחושת אחריות וחוסר ניתוק מהאירועים הפוליטיים והחברתיים סביב.

השיר "פאק להיט" נכתב בשלב מוקדם של העבודה על האלבום, ומשקף את החלטתה של נונו להשתחרר מהצורך לייצר להיטים מסחריים. לדבריה, השיר שימש עבורה מעין הצהרה פנימית שאפשרה לה להתמקד ביצירה חופשית וללא ציפיות מסחריות.

את השיר "כואב לך" כתבה נונו לבן זוגה, והוא מתאר ניסיון להתמודד עם כאב וחוסר אונים בעקבות טבח שבעה באוקטובר. נונו סיפרה כי השיר נכתב מתוך רצון לתמוך בו ברגעים הקשים.

השיר "תנו לי לשכב על הספה עם מגבת" עוסק בבקשה להפוגה זמנית מן העומס הציבורי, הביטחוני והרגשי, טקסט בו מבקשת נונו פרק זמן מוגדר של שקט - 33 דקות, אזכור התואם את אורכו הכולל של האלבום.

## קליפים
ב-11 במרץ 2025 יצא קליפ לשירים "פופ סטאר", "דאבל טאפ" ו"תנו לי לשכב על הספה עם מגבת" באורך 6:31 דקות, בתחילתו נונו צועדת בגלריה המתעדת את חייה.

ב-18 באוגוסט 2025 יצא קליפ הופעה לשיר "כפיים לגזורים".

ב-6 בנובמבר 2025 יצא קליפ לשיר "פאק להיט".

## תגובות וביקורות
האלבום זכה לביקורות חיוביות ממבקרים ומאזינים. שאול אמסטרדמסקי מכלכליסט תיאר אותו כ"יצירת מופת" ו"קריאת השכמה" המשקפת את תחושות הייאוש של הדור הצעיר.

## רשימת רצועות

## קישורים חיצוניים

## הערות שוליים

קטגוריה:אלבומי 2025
קטגוריה:אלבומים בעברית
יחיאל מיכל אפשטיין (קיצור של"ה)

**יחיאל מיכל בן אברהם סג"ל אפשטיין** (בכתיב יידי הנהוג אז: **עפשטיין**) היה סופר יהודי שחי במאה השבע עשרה. הוא מתייחס לעצמו כיהודי אשכנזי. מפורסם בעיקר בעד חיבורו "**קיצור של"ה**". נחשד בשבתאות. שום דבר לא ידוע לנו על הקריירה שלו. היה חתנו של דיין בשם "יום-טוב אופנהיים".

בשנת ה'תמ"ג (1683), פרסם יחיאל מיכל לראשונה את ספרו "קיצור שני לוחות הברית" (מוכר גם בשם "קיצור של"ה"), בפירט. מהדורה שנייה, עם הוספות רבות, פורסמה חמש עשרה שנים אחרי כן (ה'תנ"ו) באותה העיר, ומהדורה שלישית עם עוד יותר חומר יצאה לאור באמסטרדם. הספר מסודר לפי הספר "שני לוחות הברית" (1648) של רבי ישעיה הלוי הורוביץ ומכיל חומר מלוקט מספר שני לוחות הברית ומעוד ספרי מוסר. רבי יעקב עמדין פרסם את האופי השבתאי של היצירה בספרו "תורת הקנאות" (1752) וההתייחסויות לשבתי צבי נמחקו מהמהדורות הבאות.

יחיאל מיכל פרסם גם יצירות ביידיש, ביניהן: "דרך הישר לעולם הבא", וכונה "אלוף היידיש".

## קישורים חיצוניים
*
* קצור שני לוחות הברית : עם מהדורא בתרא / אשר איזן וליקט ... מהו"ר מיכל עפשטיין מספר של"ה... ומשאר ספרי מוסר... מהדורת זולצבאך: דפוס זלמן בן אהרן, שפתי ת'פתח ופ'י יג'יד תהילתך [תפ"ג] 1723. באתר הספרייה הלאומית
*סדר תפלה דרך ישרה באתר הספרייה הלאומית

## הערות שוליים

קטגוריה:נפטרים ב-1706
קטגוריה:מחברי ספרי מוסר ומחשבה
קטגוריה:סופרים כותבי יידיש
קטגוריה:שבתאות
קטגוריה:יהודי אשכנז במאה ה-17
שיר ידידות (טורבוביץ)

**שיר ידידות** הוא ספר מוסר ודרש מאת הרב זאב וולף טורבוביץ, העוסק בפרשנות למזמור **[[אשת חיל]]** (). הספר נכתב מתוך מגמה לבאר את המזמור בשני רבדים – פשט ודרש – והוא מציג את שני הפירושים זה לצד זה, באופן ייחודי.

## מבנה ותוכן הספר
הספר מחולק לשני פירושים מקבילים אשר נכתבו על ידי הרב טורבוביץ:
* **משל** – מופיע בצד הימני של הדף, ומפרש את אשת חיל כפשוטו, כשיר שבח לאישה צדקת, תוך הדגשת תכונותיה ומעשיה.
* **מליצה** – מופיע בצד השמאלי של הדף, ומפרש את המזמור באופן אלגורי, כמדרש על התורה, חכמתה והשפעתה על האדם.

הרב טורבוביץ כותב בהקדמתו כי מטרתו היא "להלהיב את הנפשות באהבת התורה הקדושה" וכי השילוב בין שני הפירושים – הן כפשט על האישה, והן כדרש על התורה – נועד להעמיק את ההבנה במזמור ולהעניק לו משמעות רחבה יותר.

## סגנון והיקף הספר
שיר ידידות כתוב בסגנון דרשני-מוסרי, תוך שימוש נרחב במקורות יהודיים, כולל תנ"ך, מדרשי חז"ל, ספרות ההלכה והקבלה. המחבר מרבה לשלב רעיונות מוסריים עמוקים, תוך הדגשת חשיבות התורה ולימודה.
בספר מופיעים רעיונות קבליים לגבי הקשר בין התורה לנשמת האדם, והשוואות בין האישה לבין חכמת התורה.

## מהדורות וזמינות
הספר הודפס לראשונה בשנת 1878 בעיר וילנה, בבית הדפוס של ר' אברהם צבי קאצינעלינבוגין. מאז לא ידוע על מהדורות נוספות מודפסות, אך ניתן למצוא אותו בספריה הלאומית בירושלים, ובאתר האינטרנט "Hebrewbooks"
עותקים דיגיטליים קיימים באתרים המוקדשים לשימור ספרות יהודית ישנה.

## חשיבות הספר
שיר ידידות משתלב במסורת של פירושים על אשת חיל, אך ייחודו בכך שהוא מביא שני פירושים מקבילים, דבר המאפשר לקוראים לראות את המזמור גם בהיבט המעשי של חיי המשפחה וגם בהיבט הרוחני-תורני.
שיטת הפירוש הכפולה מעניקה לספר עומק מחשבתי וייחודיות בין פירושי חז"ל על אשת חיל.

## קישורים חיצוניים
* 
* חיפוש הספר "שיר ידידות" בקטלוג הספרייה הלאומית

## הערות שוליים

קטגוריה:ספרי מחשבת ישראל
שרון מגווייר

**שרון מגווייר** (באנגלית: **Sharon Maguire**; נולדה ב-17 באוגוסט 1960) היא במאית ותסריטאית בריטית הידועה בעיקר בזכות בימוי הקומדיה הרומנטית "יומנה של ברידג'ט ג'ונס" (2001). הסרט התבסס על ספר בעל אותו השם של חברתה הקרובה, הלן פילדינג, כאשר אחת הדמויות הראשיות – "שאזה", מבוססת ככל הנראה על מגווייר.

## ראשית חייה
מגוויר נולדה בקובנטרי להורים אירים קתולים, היא למדה אנגלית ודרמה באוניברסיטת ווילס אבריסטווית'. לאחר שעזבה את האוניברסיטה עבדה כקופירייטרית בהוצאה לאור לפני שעשתה תואר שני בעיתונאות באוניברסיטת סיטי, לונדון.

## קריירה
היא החלה קריירה בטלוויזיה, עבדה כחוקרת עבור "The Media Show" ולאחר מכן כמפיקה/במאית ב-"The Late Show". לאחר מכן היא המשיכה לביים כמה סרטים תיעודיים עבור "Omnibus" ו-"Bookmark" של BBC, אך מאוחר יותר עזבה את התאגיד כדי לביים פרסומות.

ב-2001 היא ביימה את סרט הביכורים שלה "יומנה של ברידג'ט ג'ונס" מתסריט של הלן פילדינג, אנדרו דייוויס וריצ'רד קרטיס. הסרט זכה להצלחה קופתית ולשבחים על ידי המבקרים. בסרט מככבת רנה זלווגר בתור ברידג'ט ג'ונס יחד עם קולין פירת' ויו גרנט. את דמותה בסרט שרון "שאזה" משחקת סאלי פיליפס.

ב-2016 היא ביימה את הסרט "ברידג'ט ג'ונס בייבי" מתסריט מאת הלן פילדינג, דן מאזר ואמה תומפסון, המבוסס על סיפור מאת פילדינג. זה היה סרט ההמשך ל"ברידג'יט ג'ונס: עובדות החיים" מ-2004 והפרק השלישי בסדרת הסרטים של ברידג'ט ג'ונס. בסרט מככבים רנה זלווגר בתור ברידג'ט ג'ונס, קולין פירת' ופטריק דמפסי.

ב-2020 ביימה את סרט חג המולד "הסנדקית הקסומה" בכיכובן של ג'יליאן בל ואיילה פישר.

## חיים אישיים
יש לה שלושה ילדים עם בן זוגה, הבמאי אנאנד טאקר.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:במאיות קולנוע בריטיות
קטגוריה:תסריטאיות קולנוע בריטיות
קטגוריה:במאי קולנוע בריטים
קטגוריה:תסריטאי קולנוע בריטים
קטגוריה:בריטיות שנולדו ב-1960
קטגוריה:בריטים שנולדו ב-1960
פאיז פארס

**פאיז פארס** (נולד ב-11 במרץ 1987) הוא קצין בצה"ל בדרגת אלוף-משנה, המשמש כמפקד חטיבת אפרים. קודם לכן כיהן כמפקד גדוד נחשון ובא"ח כפיר.

## ביוגרפיה
פארס נולד לנאסיף וסאיפה וגדל בחורפיש. בשנת 2005 התגייס לצה"ל ושירת כלוחם בגדוד חרב. בהמשך יצא לקורס מפקדי כיתה, ובמרץ 2007 החל קורס קצינים. עם סיומו שירת כמפקד מחלקה בפלוגה רובאית, ובהמשך כמפקד צוות בקורס הקצינים בבה"ד 1. בשנת 2009 מונה לסגן מפקד פלוגה בגדוד לביא של חטיבת כפיר. לאחר שסיים בהצטיינות את קורס מפקדי פלוגות, פיקד על פלוגת מסלול ופלוגת חוד בגדוד. בשנת 2018 נבחר כמצטיין שר הביטחון. בין השנים 2020–2022 פיקד על גדוד נחשון בחטיבת כפיר. לאחר מכן שימש כראש ענף גדס"ר במא"ש, וביולי 2023 מונה למפקד בא"ח כפיר. במהלך טבח שבעה באוקטובר פיקד על לוחמי בא"ח כפיר בקרבות בעוטף עזה נגד מחבלי חמאס, בין היתר ברעים ובבארי, שם הצטרף ללוחמי סיירת מטכ"ל, חתר למגע וחילץ אזרחים תחת אש.

במרץ 2025 הודיע הרמטכ"ל, אייל זמיר, על מינויו של פארס למפקד חטיבת אפרים ועל קידומו לדרגת אלוף-משנה. הוא נכנס לתפקידו במאי 2025, במקומו של נתנאל שמכה. אפריל 2025 נבחר להדליק את משואת צה"ל בטקס הדלקת המשואות של יום העצמאות ה-77 של מדינת ישראל.

לפאיז תואר ראשון במדעי המדינה וניהול מהמכללה האקדמית צפת ותואר שני במדעי המדינה וביטחון מאוניברסיטת חיפה. הוא נשוי, אב לשניים ומתגורר בחורפיש.

## הערות שוליים

קטגוריה:מפקדי חטיבת אפרים
קטגוריה:מפקדי גדוד נחשון
קטגוריה:קצינים דרוזים ישראלים
קטגוריה:אלופי-משנה בצה"ל
קטגוריה:משיאי משואה ביום העצמאות: 2025
קטגוריה:חורפיש: אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1987
שביביתיים

**שְׁבִיבִיתִיִּים** (שם מדעי: Lestidae) היא משפחה קטנה של שפריריות גדולות ודקות המצויות בכל העולם.

בישראל מצויים חמישה מינים.

## אטימולוגיה
השפריריות במשפחה זו מתבלטות במעופן בהבהוב צבעיהן המנצנצים; ברוח זו חודשו שמות הסוגים לשביבית, רשפית, וגיצית.[שמאל|ממוזער| זכר של ''Lestes dryas'' בתנוחה פרושת כנפיים, שהקנתה למשפחה את [שם עממי|שמה העממי האנגלי "spreadwings"]]

## מאפיינים
[ממוזער|תקריב של תוספתני הזכר של [שביבית מהמין *Lestes dryas*]]
[ממוזער|תקריב של תוספתני נקבה של [שביבית מהמין *Lestes sponsa*]]
בעוד שרוב השפריריות מתאפיינות במנח כנפיים מקופל בעת מנוחה, רוב בני משפחת השביביתיים מחזיקים אותן בזווית הרחק מגופם. צבען ירקרק או כחלחל עם ברק מתכתי. הפטרוסטיגמות (כתמי כנף בולטים הממוקמים בשולי הכנף סמוך לשפת ההתקפה) ארוכות למדי. למרובע (חלק מעורקי הכנף, קרוב יותר לגוף) יש זווית חדה בקצהו. התוספתנים העליונים (Crecus, חלקי גוף של הזכר המשמשים לאחיזת הנקבה בבסיס הראש בזמן ההזדווגות) של הזכרים ארוכים ומעוקלים.

הרבייה מתרחשת במקורות מים עומדים או עם זרימה איטית בנחלים, ביצות, ושלוליות חורף. לנימפות בטן ארוכה ופרמנטום (חלק מהשפה התחתונה) מובחן. אצל המינים בצפון אמריקה מתרחש מחזור גידול אחד בשנה.

## טקסונומיה
ישנן שתי תת-משפחות, Lestinae ו-Simpecmatinae. השפריריות ב-Lestinae נחות כשכנפיהן פרושות חלקית, בעוד שאלו ב-Simpecmatinae, ה-Simpecmatinae נחות עם כנפיים מקופלות. הטקסונומיה המדויקת של המשפחה שנויה במחלוקת, כאשר חלק מהרשויות כוללות שנים-עשר סוגים וחלק שמונה.

הסוגים כוללים:
}
|
* *Orolestes durga* Lahiri, 1987
* *Orolestes excelsus* Fraser, 1933
* *Orolestes motis* Baijal & Agarwal, 1956
* *Orolestes octomaculatus* Martin, 1904
* *Orolestes selysi* McLachlan, 1895
* *Orolestes wallacei* (Kirby, 1889)
|-
|235x235 פיקסלים
|***Platylestes*** 
|
* *Platylestes heterostylus* Lieftinck, 1932
* *Platylestes kirani* 
* *Platylestes pertinax* Lieftinck, 1932
* *Platylestes platystyla* Rambur, 1842
* *Platylestes platystylus* (Rambur, 1842)
|-
|
|***Sinhalestes*** 
|
* *Sinhalestes orientalis* (Hagen, 1862)
|-
|}

## קישורים חיצוניים

## הערות שוליים

קטגוריה:שפריריות
Hope not Hate

**Hope not Hate** (בתרגום לעברית: "**תקווה ולא שנאה**") היא תנועת זכויות אדם בממלכה המאוחדת המקדמת הסברה נגד גזענות, פשיזם, אסלאם קיצוני ואנטישמיות. התנועה נוסדה בשנת 2004 על ידי ניק לולס, וזכתה לתמיכה מאנשי ציבור רבים.

התנועה מפרסמת באופן תדיר דו"חות בנושאי פעילותה.

## היסטוריה
תנועת Hope not Hate נוסדה ב-2004 על ידי העיתונאי ניק לולס, שהיה עורך כתב העת האנטי-פשיסטי "Searchlight". סגנית מנהלת הארגון היא ג'מה לוין, שהייתה פעילה ב-OU ובקהילת יהודי בריטניה.

התנועה פעלה כחלק מ-"Searchlight" עד שנת 2011. באותה שנה חל פיצול בין הארגונים, והיא הפכה לתנועה עצמאית.

## מימון
התנועה ממומנת על ידי תרומות. במשך מספר חודשים בשנת 2013 קיבלה התנועה מימון ספציפי ממשרד הרווחה הבריטי שנועד לקדם הסברה נגד אסלאמיזם.

## פעילות
התנועה מעוררת מודעות לפעילויות אלימות של הימין הקיצוני בבריטניה, ומעודדת את המצביעים לתמוך במפלגות מתונות יותר. פעילות התנועה והקריאה לפיוס זכו לפרסום לאחר רצח ג'ו קוקס ב-2016.

בשנת 2020, לאחר שנגזר מאסר בן 4 שנים על נאו-נאצי בריטי שקרא ל"מיגור והדברה" של העם היהודי, קראה התנועה "להעלות את רף הענישה נגד האיום ההולך וגובר".

בפעילותה נגד אסלאם קיצוני פרסמה התנועה מספר דו"חות על ארגוני טרור אסלאמי שפועלים בבריטניה ומנסים לגייס אנשים לשורותיהם.

התנועה נקטה עמדה נגד ברקזיט, ופעלה למניעת פרישת הממלכה המאוחדת מהאיחוד האירופי. כמו כן נחשף בפרסומי התנועה כי אחת ממייסדות מפלגת Reform UK, שתמכה בברקזיט, הביעה עמדות אנטי-מוסלמיות ברשתות החברתיות.

התנועה נאבקת באנטישמיות, ואנשיה גינו לעיתים קרובות גילויי אנטישמיות במפלגת הלייבור בממלכה המאוחדת. לולס קרא להנהגת מפלגת הלייבור לגרום ל"שינוי ארגוני ותרבותי מהותי" בנושא זה. בשנת 2018 פרסמה התנועה דו"ח שחשף כי חנויות ספרים מובילות, בהן אמזון ופוילס, מחזיקות במבחר רחב של ספרים שבמרכזם אידאולוגיה אנטישמית, שנאה ואלימות.

כמו כן פעלה התנועה למען זכויות להט"ב בממלכה המאוחדת.

## תומכים בולטים
בין אנשי הציבור הבולטים שהביעו תמיכה בתנועת Hope not Hate נמנים אלן שוגר, מירה סיאל, בילי בראג, פאלומה פיית', אדי איזרד וסיגריד ראוסינג.

## קישורים חיצוניים
* 

## הערות שוליים

קטגוריה:ארגוני זכויות האדם
געגוע (סרט, 2024)

**געגוע** (**Longing**) הוא סרט קולנוע, קופרודוקציה ישראלית קנדית משנת 2024 בכתיבה ובימוי של שבי גביזון, עם ריצ'רד גיר, דיאן קרוגר וסוזן קלמנט בתפקידים הראשיים.

זה רימייק לסרט הישראלי געגוע משנת 2017 גם הוא בכתיבה ובימויו של שבי גביזון. העלילה כאן הועברה מישראל לקנדה.

הסרט היה מועמד לפרס הסרט הטוב ביותר בפסטיבל הסרטים הבינלאומי חיפה.

## תקציר העלילה
דניאל בלוך (ריצ'רד גיר) הוא אדם אמיד בעל מפעל שגר בניו יורק. בעבר היה בן זוגה של רייצ'ל (סוזן קלמנט). השניים נפרדו לפני 20 שנה מכיוון שדניאל לא רצה ילדים בגלל שהוכה על ידי אביו. רייצ'ל עברה לגור בטורונטו ונישאה לרוברט. רייצ'ל מבקשת ממנו להיפגש והוא טס לקנדה לזמן קצוב כדי לפגוש אותה.

בפגישה מגלה לו רייצ'ל כי הייתה בהיריון ממנו ונולד לה בן בשם אלן אך הוא נהרג בתאונת דרכים שאירעה שבועיים מקודם. דניאל המופתע מתחיל לחקור על בנו ודוחה את חזרתו לניו יורק. הוא נפגש עם חבר של אלן, מייקי, שמגלה לו שהם עסקו בהפצת סמים. לאחר מכן הוא נפגש עם מנהל בית הספר בו למד אלן שמגלה לו כי אלן גורש לאחר שכתב על קיר בית הספר שיר אירוטי למורתו לצרפתית אליס בה התאהב.

דניאל נפגש עם אליס (דיאן קרוגר) שמגלה לו כי אלן התאהב בה והיא דחתה אותו. הוא היה מציק לה והיא הגישה נגדו תלונה במשטרה. רייצ'ל מאשימה את המורה במותו של אלן.

דניאל מגלה גם כי אלן רב עם אמו רייצ'ל ואביו החורג רוברט ועבר לגור בביתה של חברתו בת ה-16 ליליאן. ליליאן מגלה לדניאל כי היא בהיריון מאלן. דניאל נפגש עם הוריה אך הם מסרבים להמשך ההיריון.

דניאל מבקר בבית הקברות שם קבור אלן ונפגש עם ג'ייקוב שבתו אביגיל בת ה-18 סבלה מדיכאון והתאבדה. דניאל מציע לקיים טקס דאואיסטי ו"לחתן" את נשמותיהן של אלן ואביגיל. דניאל ורייצ'ל נפגשים עם ג'ייקוב ואשתו סוניה ולאחר לבטים הם מסכימים.

## צוות השחקנים

## קישורים חיצוניים

*קדימון לגעגוע 2024, באתר יוטיוב
*געגוע 2024, באתר אידיבי
*געגוע 2024, באתר קרן הקולנוע הישראלי
* 

קטגוריה:סרטי 2024
קטגוריה:סרטים באנגלית
קטגוריה:סרטים קנדיים
קטגוריה:סרטי יונייטד קינג
קטגוריה:חידושים לסרטים
יובל מזוז

**יובל מזוז** הוא קצין בצה"ל בדרגת אלוף-משנה, המכהן כמפקד עוצבת חירם. קודם לכן שימש כמפקד גדוד 13 וכקצין המבצעים של פיקוד הצפון.

## ביוגרפיה
מזוז נולד ב-1988 בהרצליה. הוא התגייס לצה״ל ושירת כלוחם וקצין ביחידה 669, לאחר מכן שירת ופיקד בתפקידים שונים ביחידת אגוז ובחטיבת גולני. בשנים 2021-2023 שימש כמפקד גדוד 13.

בהמשך מונה לקצין המבצעים של פיקוד הצפון. 

במהלך מלחמת ״חרבות ברזל״ לאחר נפילתו של סא״ל תומר גרינברג ז״ל, מפקד גדוד 13 בקרב בשג׳אעיה, שב לפקד על הגדוד למשך חודשיים. 

בשנת 2025 הועלה לדרגת אלוף משנה והתמנה למפקד עוצבת ״חירם״.

## הערות שוליים

קטגוריה:מפקדי גדוד 13
קטגוריה:אלופי-משנה בצה"ל
קטגוריה:מפקדי עוצבת חירם
קטגוריה:ישראלים שנולדו במאה ה-20
עומרי משיח

**עומרי משיח** הוא קצין בצה"ל בדרגת אלוף-משנה, המשרת כמפקד חטיבת הגפן חטיבה צפונית באוגדת עזה. קודם לכן שימש כמפקד גדוד שקד וקצין אג"ם של עוצבת הפלדה.

## ביוגרפיה
משיח התגייס לצה"ל, השלים את הכשרת מסלול הלוחם, ויצא לקורס קציני חי"ר.

בשנים 2021–2023 שימש כמפקד גדוד שקד. לאחר מכן מונה לקצין אג"ם של עוצבת הפלדה, וכיהן בתפקיד במלחמת חרבות ברזל.

ב-10 באפריל 2025 הועלה לדרגת אלוף-משנה ומונה למפקד חטיבת הגפן.

## הערות שוליים

קטגוריה:מפקדי החטיבה הצפונית באוגדת עזה
קטגוריה:מפקדי גדוד שקד
קטגוריה:חיילי צה"ל במלחמת חרבות ברזל
קטגוריה:אלופי-משנה בצה"ל
קטגוריה:ישראלים שנולדו במאה ה-20
לפני שהלילה יורד

**לפני שהלילה יורד** (באנגלית: **Before Night Falls**) הוא סרט דרמה ביוגרפי אמריקאי משנת 2000, בבימויו של ג'וליאן שנאבל, המבוסס על האוטוביוגרפיה מאת המשורר והסופר הקובני רינלדו ארנס. בסרט מככב חאווייר ברדם בתפקיד הראשי, לצד שחקנים נוספים כמו ג'וני דפ, שון פן ואוליבייה מרטינז. הסרט מתאר את חייו של ארנאס, מילדותו בקובה, דרך הצטרפותו למהפכה הקובנית, ועד רדיפתו בשל נטיותיו המיניות וכתיבתו החתרנית, ולבסוף הגירתו לארצות הברית. הסרט הופק בתקציב של 20 מיליון דולר, והכניס כ-8.5 מיליון דולר ברחבי העולם.

## עלילה
הסרט עוקב אחר חייו של ריינלדו ארנאס, שנולד בשנת 1943 בקובה. בגיל 14 הוא מצטרף למורדים הקומוניסטים הנאבקים נגד משטרו של באטיסטה, ואחרי ניצחונו של פידל קסטרו, הוא זוכה לתהילה עם פרסום הרומן הראשון שלו בגיל 20. עם זאת, בשל היותו הומוסקסואל וכתיבתו החתרנית, הוא נרדף על ידי המשטר, נאסר, ובסופו של דבר מהגר לארצות הברית בשנת 1980, שם המשיך לכתוב עד מותו בשנת 1990.

## צוות השחקנים
* **[[חאווייר ברדם]]** – ריינלדו ארנאס, הסופר והמשורר הקובני
* **[[ג'וני דפ]]** – בון בון / ויקטור, דמויות כפולות המייצגות דראג קווין וקצין משטרה.
* **[[שון פן]]** – קוקו סאנצ'ז, נהג משאית המציע סיוע לארנאס.
* **[[אוליבייה מרטינז]]** – לזארו גומז קארילס, חבר קרוב ושותפו של ארנאס.

## ביקורות
הסרט "לפני שהלילה יורד" זכה לביקורות חיוביות. באתר Rotten Tomatoes הוא קיבל ציון של 73% המבוסס על 86 ביקורות, עם הקונצנזוס: "הסרט מציג הופעה מרשימה של חוויאר ברדם, המעניקה עומק לדמותו של ריינלדו ארנאס." באתר Metacritic הסרט קיבל ציון ממוצע של 85 מתוך 100, המבוסס על 31 ביקורות, המעיד על "שבחים אוניברסליים". ההופעה של ברדם זכתה לשבחים מיוחדים, והוא היה מועמד לפרס אוסקר לשחקן הטוב ביותר על תפקידו זה.

## קישורים חיצוניים
* 

## הערות שוליים

קטגוריה:סרטים הומוסקסואליים
קטגוריה:סרטי להט"ב אמריקאיים
קטגוריה:סרטי 2000
קטגוריה:סרטים שהיו כישלון קופתי
קטגוריה:סרטים עם מוזיקה מאת קרטר בורוול
קטגוריה:סרטי דרמה רומנטית אמריקאיים
שמן לזקן

ממוזער|שמן לזקן לצד מברשת
**שמן לזקן** (באנגלית: **Beard oil**) הוא מוצר קוסמטי לטיפול הזקן והשפם. מוצרים אלו מורכבים בדרך כלל מתערובת של שמנים שונים בכבישה קרה, בין היתר שמן חוחובה, שמן ארגן, שמן קוקוס, שמן ענבים, שמן קנאביס ושמן קיקיון. לרוב משתמשים בשמן לזקן בטיפול בבעיות גירוד, עור רגיש ויובש העור. שמנים אלו בדרך כלל ריחניים, אם כי קיימים גם גרסאות שאינן ריחניות.

שמנים אלו בדרך כלל בטוחים לשימוש, אם כי עדיין יכולים לגרום לתופעות לוואי, כגון רגישות תגובות אלרגיות, יובש העור וקשקשת, רגישות לאור השמש, גירוד, דלקות, גירוי בעיניים ופוטוטוקוסיות משמנים מסוימים, במיוחד שמנים אתריים, כגון שמן תה, שמן נענע חריפה , שמן קננגה ריחנית, שמן לבנדר , שמן לימון, שמן ליים, שמן תפוזים, שמן ברגמוט .

השימוש המוקדם ביותר בשמנים אלו היה במסופוטמיה העתיקה, מצרים העתיקה ויוון העתיקה. שמנים אלו היו פופולריים בתקופת ימי הביניים, הרנסאנס והתקופה הוויקטוריאנית.

## קישורים חיצוניים


* The Many Benefits of Beard Oil and How to Use It, Healthline
* How to Properly Use Beard Oil, Healthline


## הערות שוליים

קטגוריה:זקן
קטגוריה:שמנים
קטגוריה:קוסמטיקה
קטגוריה:מוצרי טיפוח שיער
דרגון בול: אבולוציה

**דרגון בול: אבולוציה** (באנגלית: **Dragonball Evolution**) הוא סרט גיבורי-על לייב אקשן אמריקאי משנת 2009, המבוסס על סדרת המאנגה והאנימה הפופולרית "דרגון בול" מאת אקירה טוריאמה. הסרט בוים על ידי ג'יימס וונג, עם תסריט מאת בן רמזי. בין השחקנים הראשיים נמנים ג'סטין צ'טווין (סון גוקו), צ'או יון-פאט (מאסטר רושי), אמי רוסום (בולמה), ג'יימי צ'ונג (צ'י-צ'י), ג'יימס מרסטרס (לורד פיקולו) וג'ון פארק (יאמצ'ה). הסרט עוקב אחר גוקו, נער צעיר היוצא למסע לאסוף את שבעת כדורי הדרגון בול כדי למנוע מלורד פיקולו להשיגם ולהשתלט על העולם. הסרט הופק בתקציב של 30 מיליון דולר והכניס כ-58.2 מיליון דולר ברחבי העולם.

## עלילה
גוקו, נער מתבגר, מתאמן באמנויות לחימה תחת הדרכת סבו, גוהאן. ביום הולדתו ה-18, גוקו מקבל מסבו את כדור הדרגון בול הרביעי, אחד משבעת הכדורים המעניקים משאלה למי שאוסף את כולם. לאחר שסבו מותקף ונהרג על ידי לורד פיקולו, גוקו יוצא למסע למצוא את מאסטר רושי ולאסוף את שאר הכדורים, במטרה למנוע מפיקולו להשתמש בהם להשתלט על העולם. במהלך המסע, מצטרפים אליו בולמה, מדענית המחפשת את הכדורים למטרותיה, ויאמצ'ה, גנב מדבר. הקבוצה מתמודדת עם אתגרים רבים, כולל קרבות מול פיקולו ומשרתיו, במטרה להציל את העולם.

## צוות השחקנים
* ג'סטין צ'טווין – סון גוקו, לוחם צעיר בעל כוחות מיוחדים.
* צ'או יון-פאט – מאסטר רושי, מאסטר אמנויות לחימה ומורו של גוקו.
* אמי רוסום – בולמה, מדענית המחפשת את כדורי הדרגון בול.
* ג'יימי צ'ונג – צ'י-צ'י, לוחמת ואהובתו של גוקו.
* ג'יימס מרסטרס – המלך פיקורו, נבל המבקש להשיג את הכדורים להשתלטות על העולם.
* ג'וּן פארק – יאמצ'ה, גנב המדבר המצטרף למסע.

## ביקורות
הסרט נחל כישלון ביקורתי ומסחרי כאחד. המבקרים והמעריצים כאחד ציינו לרעה את התסריט, השחקנים ואת חוסר הנאמנות לחומר המקור. בנוסף, הסרט הכניס רק 9.4 מיליון דולר בצפון אמריקה וסה"כ 56.5 מיליון דולר ברחבי העולם מול תקציב של 30 מיליון דולר. הסרט היה אמור להיות הראשון בסדרה, אם כי כל הסרטים הבאים בוטלו. לסרט הייתה השפעה שלילית על עיבודים עתידיים של אנימה לקולנוע בשל הליהוק, חוסר נאמנות לחומר המקור וכישלון בקופות.

באתר "Rotten Tomatoes" הוא זכה לציון של 15% המבוסס על 61 ביקורות, עם הקונצנזוס: "עיבוד שטחי וחסר חיים למקור האהוב, הסרט מאכזב את המעריצים והצופים כאחד." באתר "Metacritic" קיבל הסרט ציון ממוצע של 45 מתוך 100, המבוסס על 21 ביקורות, המעיד על "ביקורות מעורבות או ממוצעות". מבקרים מקצועיים ציינו את הסטייה המשמעותית מהחומר המקורי, תסריט חלש ואפקטים מיוחדים מאכזבים.

## קישורים חיצוניים

## הערות שוליים

קטגוריה:סרטי לייב אקשן המבוססים על סדרות מאנגה
קטגוריה:סרטים אפוקליפטיים
קטגוריה:סרטי מדע בדיוני אמריקאיים
קטגוריה:סרטי פוקס המאה ה-20
קטגוריה:סרטי מדע בדיוני מ-2009
קטגוריה:סרטי 2009
קטגוריה:דרגון בול - סרטים
דור מנשאוף

**דור מנשאוף** הוא קצין בצה"ל בדרגת אלוף-משנה, מפקד עוצבת חוד החנית. קודם לכן שימש כמפקד בא"ח צנחנים ומפקד גדוד 890.

## קריירה צבאית
דור מנשאוף התגייס לצה"ל בשנת 2007 והתנדב לחטיבת הצנחנים והתקבל לפלחה"ן צנחנים. בצנחנים עבר מסלול הכשרה כלוחם, קורס מ"כים חי"ר ומשם יצא לקורס קציני חי"ר.

בשנים 2016–2017 פיקד על פלחה"ן צנחנים.

בשנים 2021–2023 שימש כמפקד גדוד 890.

ביולי 2023 מונה למפקד בא"ח צנחנים. כמפקד הבא״ח אמר החטיבה עושה את מרב המאמצים על מנת לאפשר ללוחמים חרדים להתגייס במסגרת פלוגות ח״ץ.

במסגרת מלחמת חרבות ברזל מנשאוף הוביל בעזה צוות קרב גדודי שהורכב מלוחמי צנחנים באימון מתקדם בבא״ח, לאחר שההכשרות קוצרו והלוחמים צורפו למאמץ המלחמתי.

בשנת 2025 הועלה לדרגת אלוף-משנה ומונה למפקד חטיבה 55 - עוצבת חוד החנית.

## לקריאה נוספת

* בכל דור ודור - ראיון לכבוד חג הפסח, חיל החינוך והנוער

## הערות שוליים

קטגוריה:מפקדי גדודים בחטיבת הצנחנים
קטגוריה:מפקדי חטיבה 55
קטגוריה:אלופי-משנה בצה"ל
קטגוריה:ישראלים שנולדו במאה ה-20
מאיר בקשי

**מאיר בקשי** (ט"ז בחשוון ה'תרצ"ט, נובמבר 1938 – ו' באדר ה'תשפ"ה, 6 במרץ 2025) היה איש חינוך ישראלי.

יקיר ירושלים לשנת ה'תשע"ט.

## ביוגרפיה
נולד ברחביה בירושלים לבן-ציון ולטובה בהיה, ילידת חלב שבסוריה. אביו היה מראשי ועד העדה הספרדית בירושלים וממייסדי בית הכנסת "המתיבתא בית הראש"ל" ע"ש הראשון לציון הרב יעקב שאול אלישר וגבאי בית הכנסת "רבן יוחנן בן זכאי בעיר העתיקה" בירושלים. משפחתו התפרנסה מחנות מכולת שליד ביתם.

הוא האח הבכור של הראשון לציון הרב אליהו בקשי דורון ואברהם בקשי דורון.

בילדותו למד בבית הספר הממ"ד "לדוגמה" ע"ש הראשון לציון הרב בן ציון מאיר חי עוזיאל.

למד בישיבת מרכז הרב, מכללת ליפשיץ ובאוניברסיטה העברית. בשנות לימודיו בתיכון ובסמינר עסק בהדרכת נוער בסיכון במועדוני תקוותנו במוסררה וליפתא.

ב-1960 החל ללמד בבית הספר לדוגמה לבנים. באותה שנה החל לשמש כשליח ציבור.

בהמשך היה גם סגן מנהל בית הספר. לאחר מכן התמנה למנהל הסמינר למורים וגננות בגבעת ושינגטון.

בשנת ה'תשכ"ט השתתף בהכנת תוכנית הלימודים במקרא בחינוך ממלכתי דתי.

עמד בראש המכון התורני לחינוך ותקשורת. בנוסף, היה אחראי על לימודי היהדות בטלוויזיה הלימודית, (שם יזם את התוכניות קשת וענן ושניים אוחזין) והגיש תוכניות שונות. הגיש סדרת טלוויזיה בנושא שירת הבקשות בטלוויזיה הישראלית.

הרצה והיה סגן דיקן במכללה ירושלים. היה יו"ר ועדת היגוי של התכנית "חכמה בדרום" - השלוחה של המכללה באילת.

בשנת 2019 קיבל את יקיר ירושלים על העמדת דורות של מורים, מורות ור"מים בחינוך הדתי והחרדי בעיר, על הנחלה של ערכי צדקה וחסד ועל פעילות מגוונת לשימור המורשת הירושלמית כחזן וכחוקר הפיוט.

## חיים אישיים
היה נשוי לשושנה (בת המקובל הרב יצחק דרזי) ואב לחמישה (ביניהם אביעד בקשי), והתגורר בקריית משה.

## קישורים חיצוניים
* מאיר בקשי באתר הספרייה הלאומית
* 
* 
* 

## הערות שוליים

קטגוריה:יקירי ירושלים
קטגוריה:בוגרי מכללת ליפשיץ
קטגוריה:בוגרי ישיבת מרכז הרב
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1938
קטגוריה:ישראלים שנפטרו ב-2025
פרס גילדת שחקני המסך למפעל חיים

**פרס גילדת שחקני המסך למפעל חיים** הוא פרס מפעל חיים שמוענק לשחקנים על ידי ועדת ההוקרה הלאומית של גילדת שחקני המסך. הפרס נוסד ב-1962, כדי להוקיר אדם על "הישגים יוצאי דופן בטיפוח האידיאלים הטובים ביותר של מקצוע המשחק". מאז 1994 הוא מוענק במסגרת טקס פרסי גילדת שחקני המסך.

בשתי הזדמנויות, שני אנשים קיבלו את הפרס באותה שנה: ב-1985, כשהוענק לבני הזוג פול ניומן וג'ואן וודוורד, ובשנת 2000, כשהוענק לפעילי זכויות האזרח אוזי דייוויס ורובי די. שישה מהזוכים שימשו כנשיאי גילדת שחקני המסך בעברם - אדי קנטור (1933-35), ג'יימס קאגני (1942-44), וולטר פידג'ן (1952-57), ליאון איימס (1957-58), צ'רלטון הסטון (1965-71) ואדוארד אסנר (1981-85).

הזוכה הצעיר ביותר בפרס היה צ'רלטון הסטון, שבשנת זכייתו (1971) היה בן 48. הזוכה המבוגר ביותר היה ג'ורג' ברנס, בגיל 99 ב-1995. נכון לשנת 2024, 62 מצטיינים קיבלו את הפרס: 23 נשים ו-39 גברים.

## רשימת זוכים

## קישורים חיצוניים

* 

*
קטגוריה:פרסי מפעל חיים
הצהרת חזון

[ממוזער| הצהרת החזון ו[הצהרת משימה|הצהרת המשימה של שמורת חיות הבר הקהילתית LUMO]]
**הצהרת חזון** היא הצהרה ברמה גבוהה, מעוררת השראה המתארת עתיד אידיאליסטי ורגשי של חברה או קבוצה. החזון מתאר את הרגש האנושי הבסיסי שמייסד הארגון מבקש לעורר בקרב האנשים שהארגון בא עמם במגע.

הצהרות חזון עשויות למלא את התפקידים הבאים עבור חברה:
* לשמש בסיס לתכנון אסטרטגי נרחב יותר
* להניע עובדים קיימים ולמשוך עובדים פוטנציאליים על ידי סיווג ברור של יעדי החברה ומשיכת אנשים בעלי דעות דומות.
* מיקוד מאמצי החברה והקל על יצירת יכולות ליבה על ידי הפניית החברה להתמקד רק בהזדמנויות אסטרטגיות המקדמות את חזון החברה.
* לעזור לחברות להתבדל מהמתחרים.

## מאפיינים
אין הסכמה גורפת על המאפיינים של הצהרת חזון "טובה" או "רעה". עם זאת, תכונות נפוצות שמיוחסות להצהרות חזון כוללות:
* תמציתי: ניתן לזכור בקלות ולחזור על עצמו
* ברור: מגדיר מטרה עיקרית
* אופק זמן: מגדיר אופק זמן
* מוכוון עתיד: מתאר את הכיוון שאליו הארגון שואף להגיע, ולא את מצבו הנוכחי.
* יציב: משמר נקודת מבט ארוכת טווח ואינן מושפעות משינויים בשוק או בטכנולוגיה.
* מאתגר: אינה מטרה שקל להשיג ולזנוח.
* מופשט: כללי מספיק כדי לכלול את כל תחומי העניין והכיוונים האסטרטגיים של הארגון.
* מעורר השראה: מניע עובדים ומהווה חזון שהם רואים בו יעד רצוי

## הערות שוליים

## ביבליוגרפיה
* 
קטגוריה:אסטרטגיה עסקית
דילברט (סדרת טלוויזיה)

**דילברט** (באנגלית: **Dilbert**) היא סדרת קומדיית מצבים אמריקאית בהנפשה אשר מבוססת על הקומיקס וסדרת הספרים באותו השם מאת סקוט אדמס. הסדרה עוקבת אחר הרפתקאותיו של מהנדס מוכשר בוגר MIT אך כושל בשם דילברט.

## עלילה
הסדרה עוקבת אחר הרפתקאותיו של מהנדס מוכשר וחנון בוגר MIT אך כושל בשם דילברט. 

## דמויות
* **דילברט** - הדמות הראשית ברצועת הקומיקס. דילברט הוא מהנדס חנון מוכשר בוגר MIT. למרות שרעיונותיו נבונים ומהפכניים בבסיסם, הם לא מגיעים למימוש, כתוצאה מחוסר יכולתו להילחם בעבורם. עמיתיו לעבודה מצליחים לעצבן אותו בקלות, ובדרך כלל הוא מגיב באופן סרקסטי וציני. דילברט הוא רווק מושבע, כתוצאה מכישוריו החברתיים הדלים. דילברט מצויר בדרך כלל ללא פה או עיניים, ובכל הרצועות בסדרה (מלבד הרצועות הראשונות) העניבה שלו מעוקמת והקצה שלה מצביע מעלה; אדמס לא נתן הסבר מפורש לעניבה שנוגדת את חוקי הכבידה, ורק אמר שהיא מבהירה את חוסר ההתאמה של דילברט לסביבה. הסבר נוסף שנתן אדמס ב-FAQ של דילברט היה שדילברט "רק שמח לראותך" (רמז לזקפה). באחד הספרים אדמס מספר שהוא אמר למעריצים של דילברט שכשדילברט יאבד את בתוליו עניבתו תתיישר. זה קרה באחד הקומיקסים המאוחרים, בזמן שהוא יצא עם ליז, שמגלמת את חברתו מדי פעם. בסטריפים מאוחרים, הפה מאויר רק לעיתים רחוקות, כאשר דילברט אוכל, מופתע או מתעצבן. בסדרת הטלוויזיה הפה שלו מאויר רק כשהוא מדבר.

* **הבוס** - המנהל של דילברט, הסיוט של כל עובד. הוא דואג למרר את חיי עובדיו לצורך קידומו ותדמיתו בפני מנהליו, תוך כדי הצטיינות ברשעות וטפשות. מוסר, מקצועיות או דאגה לעובדים הם דברים זרים לו, והוא מתעלם מהם בכל הזדמנות. נוסף על כך, הבוס מאותגר טכנולוגית, דבר אשר מוסיף לניכור שנוצר בינו לבין עובדיו.

* **וולי** - מהנדס מקריח אשר עובד עם דילברט באותה חברה, אך בניגוד אליו חסר כל שאפתנות או רצון לתרום לחברה. את רוב יומו הוא מבלה בשוטטות ברחבי המשרד עם כוס קפה ביד, והיצירתיות שבו באה לידי ביטוי בדרכים חדשות להסתיר את חוסר הפרודוקטיביות שלו.

* **אליס** - המהנדסת היחידה במחלקה של דילברט. היא החרוצה מבין כל הדמויות, דבר המתבטא בכמות השעות הנוספות שהיא עובדת. היא אינה מתמודדת היטב עם ציניות או טיפשות, ופעמים רבות מאיימת להשתמש ב"אגרוף המוות" (Fist Of Death) נגד חלק מעובדי המשרד.

* **אשוק המתמחה** - מהגר אשר עובר תקופת התמחות בחברה. על אף שהוא הדמות בעלת היצירתיות הגדולה ביותר, כל רעיונותיו נדחים בשל ביורוקרטיה, פוליטיקה או סתם רשעות בחברה.

* **דוגברט** – כלב המחמד של דילברט שמתואר כבעל יכולות כמעט-אומניפוטנטיות ושליטה בעולם, ובפרט בחברה שבה דילברט עובד. הוא זדוני אך לעיתים קרובות מחלץ את דילברט מצרות.

* **קטברט** - דמות חתול, מנהל משאבי האנוש בחברה. מפיק הנאה רבה בחיפוש אחר דרכים חדשות לגרום סבל לעובדיו.

* **קרול המזכירה** - המזכירה האיומה ששונאת את העבודה ומשעשעת את עצמה בהתעללות בכל מי שבסביבתה.

* **אמא של דילברט** - אישה בשנות ה-50 לחייה, בעלת חוש טכני מפותח מאוד, דבר המרמז על מקור היכולות הטכנולוגיות של דילברט. אביו של דילברט לא מוזכר למעט פרט אחד שהוא נמצא במסעדת "אכול כפי יכולתך" ומתכוון להישאר שם עד שבאמת יאכל כפי יכולתו.
* **מורדק** - האחראי לתחזוק רשת המחשבים של החברה. הוא מאמין שתפקידו לגרום לשימוש ברשת להיות כמה שיותר קשה ומסובך.
* **עובד הזבל** - עובד הזבל החכם בעולם. מגיע מדי פעם על מנת לספק פתרונות לבעיות מורכבות אשר לא ניתנות לפתרון.

## קישורים חיצוניים

קטגוריה:סדרות מצוירות
גיחנית

**גִּיחָנִית** (שם מדעי: *Trithemis*) היא סוג של שפירית ממשפחת הטיסניתיים. בסוג למעלה מ-40 מינים, בעיקר מאפריקה; שניים אנדמיים למדגסקר, וחמישה מינים אסייתים. הן מצויות במגוון רחב של בתי גידול; מינים מסוימים מותאמים לנחלים ביערות, ואחרים מסוגלים להתרבות בבריכות זמניות, כמו גבים במדבריות או שלוליות חורף.

בישראל שלושה נציגים מהסוג: גיחנית ארגמן, גיחנית מעורקת וגיחנית אינדיגו.

## מאפיינים
הגיחניות הן שפיריות בגודל בינוני, במקרים רבים הזכרים בעלי צבע בולט מאוד. ספקטרום הצבעים של המינים נע בין אדום לסגול עז, הנובע מאינטראקציה עם ציפוי דמוי-שעווה כחול דק. למינים אחרים דוגמת שחור וצהוב-שחור. לנקבות בדרך כלל גוני חום-צהוב עמומים. זכרים מהמינים בעלי הצבע האדום עשויים להיות דומים למינים מהסוגים עפיפונית ודלגנית. העיניים המורכבות עגולות ומחוברות לאורך מרחק קצר בלבד.

הגיחניות סתגלניות לחום; הן פיתחו עמידה שבה כנפיהן מוטות כלפי מטה והבטן נוטה כלפי מעלה לכיוון השמש; תנוחה המכונה עמידת אובליסק ("obelisking"). למעט *Trithemis pallidinervis*, כנפי הגיחניות נוטות קדימה כשהן ממריאות.

## מינים בסוג
הסוג כולל את המינים הבאים:

## קישורים חיצוניים

## הערות שוליים

קטגוריה:שפיריות
ורטיקל סיטי

**ורטיקל סיטי** הוא מיזם עתידי שיכלול שלושה גורדי שחקים בבנייה במתחם הבורסה ברמת גן, כאשר הגבוה בהם עתיד להיות בגובה 111 קומות, אחד המגדלים הגבוהים בישראל. המיזם נבנה על ידי חברת ישראל קנדה וקבוצת ב.ס.ר ותוכנן על ידי משרד האדריכלים ברעלי לויצקי כסיף דה לה פונטיין אדריכלים.

## המבנה
המיזם מתוכנן להיבנות על מגרש בשטח של 10 דונם. הוא יכלול 3 מגדלים שהגבוה בהם יתנשא לגובה של 111 קומות. המגדלים האחרים מתוכננים לגובה 60–72 קומות, מגורדי השחקים הגבוהים בישראל.

110,000 מ"ר יוקצו לתעסוקה, משרדים ומסחר, 400 יח"ד יבנו ב-72 קומות ובנוסף מתוכננים 350 מעונות סטודנטים, שטחי ציבור וגג ירוק. מספר הקומות המתוכנן היה 110 אך לבסוף הוחלט להוסיף קומת תצפית.

באוגוסט 2021 זכו החברות במכרז על הקרקע תמורת סכום של כמיליארד שקל. בינואר 2024 אישרה עיריית רמת גן את התוכניות האדריכליות וניתנו ההיתרים לחפירה ודיפון. בספטמבר 2025 ניתן היתר בנייה לשני המגדלים הנמוכים מבין השלושה. הפרויקט החל להיבנות בדצמבר 2025, כולו מתוכנן להיבנות עד 2029.

## קישורים חיצוניים
* 

## הערות שוליים

קטגוריה:ישראל: גורדי שחקים עתידיים
קטגוריה:רמת גן: גורדי שחקים
ג'יליאן בל

**ג'יליאן לי בל** (באנגלית: **Jillian Leigh Bell**; נולדה ב-25 באפריל 1984) היא שחקנית, קומיקאית ותסריטאית אמריקאית. היא כתבה את העונה ה-35 של סדרת המערכונים של NBC "סאטרדיי נייט לייב" בין השנים 2009 ל-2010. היא כיכבה בתור ג'יליאן בלק ב"עובדים מצטיינים" ובתפקיד חוזר בתור דיקסי בעונה האחרונה של Eastbound &amp; Down. בקולנוע השתתפה ב"רחוב ג'אמפ 22", "הסנדקית הקסומה" ועוד.

## תחילת חיים
בל נולדה וגדלה בלאס וגאס בתם של רון וטנזי בל. היא החלה ללמוד אימפרוב בגיל שמונה. היא סיימה את לימודיה בתיכון בישופ גורמן בלאס וגאס ב-2002, עברה ללוס אנג'לס והפכה לחברה בקבוצה הקומית The Groundlings.

## קריירה
היא עשתה אודישן ל"סאטרדיי נייט לייב" ולמרות שלא הצטרפה לצוות השחקנים, היא הפכה לכותבת של התוכנית ב-2009 בעונתה ה-35. כמו כן ב-2009, היא הופיעה בפרק של "תרגיע" כעוזרת שהולכת חשוף בעבודה.

בשנת 2011, היא החלה לגלם את ג'יליאן בלק בסדרה של הקומדי סנטרל "עובדים מצטיינים". הבמאי פול תומאס אנדרסון ראה אותה ונתן לה תפקיד קטן בסרטו "המאסטר" מ-2012 ולאחר מכן תפקיד קטן נוסף בסרטו "מידות רעות" מ-2014. היה לה תפקיד חוזר בתור דיקסי בעונה הרביעית והאחרונה של Eastbound&amp;Down.

בשנת 2014 היא הופיעה בסרט "רחוב ג'אמפ 22" עם ג'ונה היל וצ'נינג טייטום.

בשנת 2015, היא כיכבה בסרטים "צמרמורת" ו"הלילה שלפני".

בינואר 2016, גילמה בל את הבת הבוגרת בסדרה " אידיוסיטר".

בשנת 2020 היא כיכבה בתור סנדקית הפיות בסרט "הסנדקית הקסומה" של דיסני, סרט שיצא ב-דיסני+.

## פילמוגרפיה
### בקולנוע

### בטלוויזיה

## תשבחות
בשנת 2010, בל הייתה מועמדת לפרס אמי לבידור בפריים טיים עבור כתיבה יוצאת דופן בסדרב, על עבודתה כחלק מצוות הכותבים של "סאטרדיי נייט לייב". בשנת 2015, היא הייתה מועמדת לשני פרסי MTV עבור הקרב הטוב ביותר עם ג'ונה היל והנבל הטוב ביותר על עבודתה ב"רחוב ג'אמפ 22".

בשנת 2019, היא קיבלה את פרס פיירבנקס בפסטיבל הסרטים הבינלאומי בסן דייגו ואת פרס הגל הבא בפסטיבל הסרטים הבינלאומי פרובינסטאון בקייפ קוד, מסצ'וסטס.

## קישורים חיצוניים

## הערות שוליים

קטגוריה:אמריקאים ילידי נבדה
קטגוריה:לאס וגאס: אישים
קטגוריה:קומיקאיות אמריקאיות
קטגוריה:מדבבות אמריקאיות
קטגוריה:אמריקאים ממוצא רומני
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
דלגנית

**דַּלְגָנִית** (שם מדעי: *Crocothemis*) היא סוג של שפיריות ממשפחת הטיסניתיים, בתת-משפחה Sympetrinae. מינים בסוג זה מצויים בדרום אירופה, אפריקה, אסיה, אוסטרליה ודרום-מערב האוקיינוס השקט. הן בדרך כלל שפיריות קטנות עד בינוניות. בישראל מצויים 3 מינים.
קובץ:Broad scarlet (Crocothemis erythraea) male Cyprus.jpg|דלגנית אדומה
קובץ:Crocothemis sanguinolenta OdonataMAP-8672.jpg|דלגנית זוטית
קובץ:Ruddy marsh skimmer (Crocothemis servilia servilia) male Kanha.jpg|דלגנית אסייתית


## תיאור
שפיריות אלו בולטות בשטח בשל צבעיהן. הזכרים בדרך כלל צבעוניים מאוד, החל מאדום בוהק במספר מינים, ועד לכחול העשיר של *Crocothemis* *nigrifrons* מאוסטרליה. בדומה למיני טיסניתיים רבים, הנקבות נוטות להיות חומות או כתומות עמומות.

כמו רוב בני משפחתן, הן נוטות לנוח על מקלות, קנים או אבנים בקרבת מים, עם פרקי תעופה קצרים כדי לצוד חרקים ואז חוזרות לעמדה שלהן.

## מינים
הסוג כולל את המינים הבאים:

## קישורים חיצוניים

## הערות שוליים

קטגוריה:שפיריות
העץ של טנרה

ממוזער| העץ של טנרה (1961)
**העץ של טנרה** (בצרפתית: ) היה עץ שיטה (תת-מין של *[[שיטת הסוכך]]*) שנחשב בעבר לעץ המבודד ביותר בעולם.

העץ שימש כנקודת ציון בנתיבי השיירות דרך אזור טנרה שבמדבר סהרה בצפון-מזרח ניז'ר. הוא היה כה מפורסם, עד שהוא והעץ האבוד *Arbre Perdu* שמצפון לו היו העצים היחידים שסומנו במפה בקנה מידה של 1:4,000,000.

גילו של העץ הוערך בכ-300 שנה.

בשנת 1973 הוא הופל על ידי נהג משאית שיכור.

## רקע
העץ של טנרה היה העץ האחרון שנותר מקבוצת עצים שצמחה לאורך אזאלאי בתקופה שבה מדבר סהרה היה פחות צחיח ממצבו כיום. העץ עמד לבדו במשך עשרות שנים. בחורף 1938–1939 נחפר לידו באר מים, ונמצא כי שורשיו הגיעו עד לעומק של 33–36 מטרים אל מי התהום.

מפקד המשלחת הצבאית של בעלות הברית, מישל לסורד, מהשירות המרכזי לענייני הסהרה (), ראה את העץ ב-21 במאי 1939:

האתנולוג והחוקר הצרפתי אנרי לוטה תיאר בספרו  את שני מסעותיו לעץ של טנרה. בביקורו הראשון בשנת 1934, כחלק מהחצייה המוטורית הראשונה בין ג'אנט לאגדז, הוא תיאר את העץ כך: "שיטה עם גזע מנוון, חולה או פגוע במראהו. למרות זאת, יש לעץ עלים ירוקים ופרחים צהובים".

הוא חזר לבקר את העץ 25 שנים מאוחר יותר, ב-26 בנובמבר 1959, כחלק ממשלחת ברלייה-טנרה, אך גילה שהוא נפגע קשות לאחר שרכב התנגש בו:

## מוות ואנדרטה
ממוזער| פסל מתכת של העץ (1985)
[ממוזער| הביתן המאכלס את שרידי העץ ב[ניאמיי]]
העץ של טנרה הופל בשנת 1973 על ידי נהג משאית לובי, שלפי הדיווחים היה שיכור. ב-8 בנובמבר 1973 הועבר גזע העץ היבש והוצב במקדש שהוקדש לו בשטח המוזיאון הלאומי של ניז'ר בניאמיי.

כיום, פסל מתכת פשוט המדמה את העץ מסמן את מיקומו המקורי וממחיש את צורתו הכללית במדבר.

## בתרבות הפופולרית
פסל המתכת המייצג את העץ של טנרה וסיפורו מופיעים באופן בולט בסרט "הגמר הגדול" משנת 2006. בסרט, קבוצת נוודים טוארגים במדבר סהרה מחפשת מקור חשמל ואות שידור כדי לצפות בגמר מונדיאל 2002 בין גרמניה לברזיל, ולבסוף משתמשת בפסל העץ כאנטנת טלוויזיה מאולתרת.

בשנת 2017 קבוצת אמנים יצרה פסל לד ענק בגובה ארבע קומות בשם *Tree of Tenere* והציגה אותו בפסטיבל ברנינג מן. הפסל הכיל 25,000 עלים מעוצבים עם 175,000 נורות לד. בשנת 2021 האמנים שדרגו את הפסל ויצרו התקנה קבועה בשכונת דיפ אלום שבדאלאס, טקסס.

בשנת 2018 הופיע סיפור העץ כנושא המרכזי בוידאו קליפ לשיר "Transmission/Michaelion" של הצמד Ibeyi.

## קישורים חיצוניים

* אלבום תמונות של עץ טנרה
## הערות שוליים

קטגוריה:ניז'ר: גאוגרפיה
קטגוריה:עצים מפורסמים
זואה מה

**זוֹאֶה אלינה קרסלר** (בגרמנית ובצרפתית: **Zoë Anina Kressler**; בגרמנית נהגה "צוֹאֶה"; נולדה ב-6 באוקטובר 2000), הידועה בשם הבמה **זוֹאֶה מֶה** (בצרפתית: **Zoë Më**), היא זמרת-יוצרת שווייצרית. היא ייצגה את , המדינה המארחת של אירוויזיון 2025, עם השיר "Voyage".

## קריירה
קרסלר נולדה בבזל. בילדותה עברה להתגורר בגרמניה, וב-2009 שבה לשווייץ לעיר פריבור. בגיל 10 החלה לכתוב שירים לבדה. שירתה משלבת בין גרמנית לצרפתית כמו גם בין פופ לשאנסון מסורתי.

בשנת 2024 זכתה בפרס "תגלית השנה" מטעם RTS ו-SRF 3. בפרס זה זכו בעבר נמו ומריוס ביר. במרוצת הקריירה שלה הופיעה במגוון אירועים, דוגמת פסטיבל הג'אז במונטרה, וכן הייתה המופע חימום בסיבובי ההופעות של רמו פורר וג'ויה מרלין.

ב-5 במרץ 2025 הכריז תאגיד השידור השווייצרי (SRG SSR) כי קרסלר נבחרה לייצג את  באירוויזיון 2025 בבזל. ב-10 במרץ נחשף שירה לתחרות, "Voyage".

בגמר התחרות שווייץ הייתה ההופעה ה-19. מה הגיעה למקום ה-10 עם 214 נקודות; 214 נקודות מהשופטים ו-0 נקודות מהקהל.

## דיסקוגרפיה
### מיני-אלבומים
* 2024: *Le Loup*
* 2024: *Dorienne Gris*

## קישורים חיצוניים

* 

## הערות שוליים

קטגוריה:זמרות שווייצריות
קטגוריה:משתתפי אירוויזיון 2025
קטגוריה:נציגי שווייץ באירוויזיון
קטגוריה:ילידות 2000
קטגוריה:שווייצרים שנולדו ב-2000
Healthline

**Healthline** (לשעבר **YourDoctor.com**; לעיתים מוכרת כ-**Healthline Media**) הוא אתר אינטרנט אמריקאי המספק מידע על בריאות ואיכות חיים. האתר שהוקם ב-1999, נמצא כיום בבעלות חברת המדיה Red Ventures  מאז 2019.

## היסטוריה
האתר הוקם ב-1999, תחת השם YourDoctor.com, על ידי ג'יימס נורמן, רופא שמתעסק לרוב במערכת האנדוקרינית. שמו של האתר שונה ב-2006 לשמו הנוכחי של האתר, Healthline.

ב-2011, דווח כי Healthline הפסידה כסף בשל העובדה שהיא נותנת רישיון לאתרים אחרים לגשת לתוכן שלה, וכן כי היא משקיעה מיליון דולר כדי לפתח תוכן משלה. עד 2013, ל-Healthline היו הכנסות של יותר מ-21 מיליון דולר ו-105 עובדים, עם משרדים בניו יורק וסן פרנסיסקו. פירמת הייעוץ דלויט דירגה את Healthline Media כאחת מ-500 חברות הטכנולוגיה הצומחות ביותר באמריקה הצפונית לשנים 2010–2013.

בינואר 2016, Healthline גייסה 95 מיליון דולר במימון הון עצמי דרך Summit Partners . במאי 2016, החברה רכשה את אתר החדשות Medical News Today  ואת אתר הבריאות MediLexicon.

ביולי 2019, החברה נרכשה בידי חברת המדיה Red Ventures . באוגוסט 2020, החברה רכשה את אתר בריאות הנפש Psych Central .

## ביקרות
בעוד שמבקרים מסוימים השתמשו במונחים כמו "אמין" כדי לתאר את האתר, אחרים הטילו ספק באיכות התוכן שלו וגם בשימושיות ובקלות הקריאה שלו.

לדוגמה, באתר Health News Review  נאמר כי במאמר מסוים של Healthline על תרופה חדשה היה שימוש בשפה פרסומית שהועתקה מהודעה לעיתונות של יצרנית התרופות, ללא ציון של תופעות לוואי, תוך כדי הטעיה על היתרונות לכאורה של התרופה ללא הצגת הראיות וללא כל פרסום בכתב עת מדעי. מבקר אחר ציין כי מאמר על דיכאון ציטט מחקרים שלא עברו ביקורת עמיתים, אם כי אותו מאמר סיפק "מספר נקודות מבט שהן בתוך ומחוץ למחקר" ללא הגזמה.

במחקר של חוקרי אוניברסיטת ברייטון  על מקורות על טיפול בכאבי צוואר, האתר קיבל ציון של "טוב". בפרט, האתר קיבל ציונים גבוהים בתחומים כמו דיוק, קלות הקריאה, חשיפת מקורות ושימושיות, עם ציונים נמוכים יותר בתחומים כמו מקיפות ונגישות המידע.

עם זאת, האיכות של Healthline הוערכה כפחותה לעומת אתרי בריאות אחרים. מחקר על אתרי בריאות מובילים שפורסם בשנת 2021 העריך את איכותו כ"טובה", נמוכה מהציונים ה"מצוינים" של MedlinePlus, אך גבוה יותר מהדירוג "הוגן/טוב" של Medical News Today . כמו כן, הוא נכלל ברשימת הספאם השחורה של ויקיפדיה האנגלית עקב מספר מקרים של מיסאינפורמציה.

## קישורים חיצוניים
* 

## הערות שוליים

קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-1999